《次韵徐永之秋兴》
宋代·于石

谁谓四时秋最愁，胡床谈咏晋风流。
山川长在英雄老，草木无边天地秋。
惊眼一行渔唱晚，斜阳万里客凭楼。
茫茫远水涵空碧，兴入芦花第几洲。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。